અત્યંત ઓછા સમયમાં બાલગૃહ ચિલ્ડ્રન હોમના બાળકો સ્પંદન ટ્રસ્ટના મિલનસાર સદસ્યો સાથે નિખાલસતાથી તેમના પરિવારજનોની માફક ભળી ગયા હતા. ખૂબ જ મોજમજા, ધીંગામસ્તી તથા બાળકોની નિર્દોષ બાળસહજ વાતો સાથે કાર્યક્રમ પૂર્ણ થયો હતો. અનાથાશ્રમના બાળકો સાથે નાસ્તો, રમત ગમત તથા સ્વચ્છતાને લગતા સેમિનારના આયોજનયુક્ત સ્પંદન ટ્રસ્ટની આ પ્રવૃત્તિ થકી બાળકોને નવા મિત્રો મળ્યા હતા તેમજ અવિસ્મરણીય ક્ષણોનું સર્જન થયું હતું.